Diari Oficial de la Generalitat Valenciana


Sumari del DOGV 2664, del 10-01-1996 (1996/837183)

DECRET 351/1995, de 12 de desembre, del Govern Valencià, pel qual es designa vocal representant de la Generalitat Valenciana en el Ple del Consell Nacional de l'Aigua.
-----------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1995/12/12/351/dof/vci/html**

### Dades del document

Número de DOGV
:   2664

Data del DOGV
:   10-01-1996

Secció del DOGV
:   AUTORITATS I PERSONAL

Número del document
:   1996/837183


Data del document
:   12-12-1995

Organisme emissor


Tipus de document
:   Decret

Anàlisi jurídica

DECRET 351/1995, de 12 de desembre, del Govern Valencià, pel qual es designa vocal representant de la Generalitat Valenciana en el Ple del Consell Nacional de l'Aigua.   
La Llei 29/1985, de 2 d'agost, d'Aigües, va crear el Consell Nacional de l'Aigua com a òrgan consultiu superior en la matèria, format per representants de l'administració de l'estat, comunitats autònomes, organismes de conca i organitzacions professionals i econòmiques més representatives, d'àmbit nacional, relacionades amb els distints usos de l'aigua i va establir així mateix que la seua composició i estructura orgànica es determinarien mitjançant decret.  
El Reial Decret 927/1988, de 29 de juliol, va aprovar el Reglament de l'Administració Pública de l'Aigua i de la Planificació Hidrològica, que desplega els títols II i III de la Llei d'Aigües.  
L'article 13 del Reial Decret esmentat determina la composició del Ple del Consell Nacional de l'Aigua, que estarà integrat, entre d'altres, pels vocals designats.  
L'article 16.1 a) determina qui tenen la condició de vocals designats i configura la participació de les comunitats autònomes a través d'un representant de cada una d'aquestes.  
En aqueix sentit, el Decret 28/1991, de 18 de febrer, del Govern Valencià, va designar el vocal representant de la Generalitat Valenciana en el Consell esmentat. A aquest efecte, la nova composició del Govern Valencià i la reorganització dels departaments autonòmics fan necessari modificar la representació de la Generalitat Valenciana en aquest òrgan.  
Per tot això, a proposta del conseller d'Obres Públiques, Urbanisme i Transports i després de la deliberació del Govern Valencià, en la reunió del dia 12 de desembre de 1995,  
DECRETE  
Article únic  
Es designa vocal representant de la Generalitat Valenciana en el Ple del Consell Nacional de l'Aigua el titular de la Conselleria d'Obres Públiques, Urbanisme i Transports, el qual podrà delegar aquesta representació.  
DISPOSICIó DEROGATòRIA  
Queda derogat el Decret 28/1991, de 18 de febrer, del Govern Valencià, i totes les altres disposicions de rang igual o inferior que s'oposen a les disposicions d'aquest decret.  
DISPOSICIó FINAL  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 12 de desembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI